**ΑΝΑΠΤΥΞΙΑΚΗ ΡΟΔΟΠΗΣ**

**ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ ΟΤΑ**

**Ν. Πλαστήρα & Κ. Αντωνιάδη, Κομοτηνή 69100**

**Αρ. Μ.Α.Ε 26385/67/Β/92/005**

**ΑΡΙΘΜΟΣ Γ.Ε.ΜΗ. 053676611000**

**ΧΡΗΜΑΤΟΟΙΚΟΝΟΜΙΚΕΣ ΚΑΤΑΣΤΑΣΕΙΣ**

**Χρήσεως 1 Ιανουαρίου έως 31 Δεκεμβρίου 2018**

**Σύμφωνα με τα Ελληνικά Λογιστικά Πρότυπα**

**ΠΕΡΙΕΧΟΜΕΝΑ**

[Έκθεση Διοικητικού Συμβουλίου 3](#_Toc15302714)

[**Έκθεση Ανεξάρτητου Ορκωτού Ελεγκτή Λογιστή** 6](#_Toc15302715)

[ΙΣΟΛΟΓΙΣΜΟΣ ΤΗΣ 31/12/2018 10](#_Toc15302716)

[ΚΑΤΑΣΤΑΣΗ ΑΠΟΤΕΛΕΣΜΑΤΩΝ κατά ΕΙΔΟΣ 12](#_Toc15302717)

[Προσάρτημα (σημειώσεις) επί των χρηματοοικονομικών καταστάσεων της 31ης Δεκεμβρίου 2018 13](#_Toc15302718)

[1. ﻿Πληροφορίες σχετικές με την Εταιρεία (Άρθρο 29, παρ. 3) 13](#_Toc15302719)

[2. Χρηματοοικονομικές δεσμεύσεις, εγγυήσεις, και ενδεχόμενες υποχρεώσεις που δεν εμφανίζονται στον ισολογισμό (Άρθρο 29, παρ. 16) 13](#_Toc15302720)

[3. Προκαταβολές και πιστώσεις σε μέλη διοικητικών, διαχειριστικών και εποπτικών οργάνων (Άρθρο 29, παρ. 25) 14](#_Toc15302721)

[4. Μεταγενέστερα γεγονότα 14](#_Toc15302722)

[5. Λοιπά θέματα 14](#_Toc15302723)

# Έκθεση Διοικητικού Συμβουλίου

ΠΡΟΣ

ΤΟΥΣ κ.κ. ΜΕΤΟΧΟΥΣ

ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «ΑΝΑΠΤΥΞΙΑΚΗ ΡΟΔΟΠΗΣ - Αναπτυξιακή Ανώνυμη Εταιρεία Ο.Τ.Α.»

Κύριοι μέτοχοι,

Η εταιρική χρήση που πέρασε είναι η εικοστή έκτη στη ζωή της εταιρείας και καλύπτει το χρονικό διάστημα από 1/1/2018 έως 31/12/2018. Στο ίδιο χρονικό διάστημα αναφέρονται και οι ετήσιες χρηματοοικονομικές καταστάσεις που έχετε στα χέρια σας.

**α. Οικονομική θέση της εταιρείας**

Η φετινή χρήση (2018) ήταν ζημιογόνα για την εταιρεία κατά το ποσό των 27.113,72€, γεγονός που οφείλεται κυρίως στην μείωση των εσόδων από τις επιχορηγήσεις της εταιρίας κατά ποσοστό 17,15% περίπου.

Τα κονδύλια των λογαριασμών του Ισολογισμού της 31/12/2018 και του λογαριασμού των αποτελεσμάτων χρήσης αναλύονται με κάθε λεπτομέρεια στο προσάρτημα που τους συνοδεύει και επομένως δεν χρειάζονται περισσότερες εξηγήσεις. Στο συνημμένο πίνακα παρατίθενται κάποιοι βασικοί αριθμοδείκτες ως κατωτέρω:





**β. Εξέλιξη των εργασιών της εταιρείας**

Κατά την χρήση 2018 οι δραστηριότητες της εταιρείας ήταν οι κάτωθι:

1) Εντός της προηγούμενης χρήσης ξεκίνησε η υλοποίηση του τοπικού προγράγραμματος CLLD – LEADER Περιφερειακών Ενοτήτων Ροδόπης και Ξάνθης, το οποίο εγκρίθηκε προς υλοποίηση από την εταιρεία μας με την υπ’ αριθμ. πρωτ. 3206/12-12-2016 (ΦΕΚ 4111/Β/2016) απόφαση του Υπουργού Αγροτικής Ανάπτυξης και Τροφίμων, με συνολικό προϋπολογισμό δημόσιας δαπάνης ύψους 9.450.000 ευρώ, ήτοι ποσόν 7.550.000 ευρώ δημόσια δαπάνη για το κυρίως τοπικό πρόγραμμα (ΕΓΤΑΑ) και ποσόν 1.900.000 ευρώ δημόσια δαπάνη για το τοπικό πρόγραμμα Αλιείας (ΕΤΘΑ). Ειδικότερα εντός της προηγούμενης χρήσης διαμορφώθηκε η προκήρυξη των δημοσίων έργων του τοπικού προγράμματος, έγιναν κατά τόπους ενημερώσεις σε όλους τους δημόσιους Φορείς και λοιπούς Φορείς για τα έργα δημοσίου ενδιαφέροντος και προκηρύχθηκαν οι σχετικές υποδράσεις δημοσίων έργων του τοπικού προγράμματος συνολικού προϋπολογισμού δημόσιας δαπάνης 1.570.000 ευρώ, ήτοι οι κάτωθι υποδράσεις:

α) 19.2.4.1 Στήριξη για υποδομές μικρής κλίμακας (ενδεικτικά: ύδρευση, αποχέτευση, οδοποιία εντός οικισμού), συμπεριλαμβανομένης της εξοικονόμησης ενέργειας σε χρησιμοποιούμενα δημόσια κτίρια.

β) 19.2.4.2: Στήριξη για τη δημιουργία, βελτίωση ή επέκταση τοπικών βασικών υπηρεσιών για τον αγροτικό πληθυσμό, καθώς και των σχετικών υποδομών (ενδεικτικά: παιδικοί σταθμοί, αγροτικά ιατρεία)

γ) 19.2.4.3: Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης χώρων εντός οικισμών, τουριστικές πληροφορίες και τουριστικές υποδομές μικρής κλίμακας (ενδεικτικά: σημάνσεις, δημόσιοι κοινόχρηστοι χώροι, τουριστικές πληροφορίες, ποδηλατικές διαδρομές)

δ) 19.2.4.4: Ενίσχυση πολιτιστικών εκδηλώσεων, και

ε)19.2.4.5: Στήριξη για μελέτες, υπηρεσίες και επενδύσεις, που συνδέονται με τον πολιτισμό, με τη διατήρηση, αποκατάσταση και αναβάθμιση της πολιτιστικής και φυσικής κληρονομιάς των χωριών, των αγροτικών τοπίων και των τόπων με υψηλή φυσική αξία, συμπεριλαμβανομένων των σχετικών κοινωνικό-οικονομικών πτυχών, καθώς και δράσεις περιβαλλοντικής ευαισθητοποίησης (συμπεριλαμβανομένων πολιτιστικών / συνεδριακών κέντρων, μουσείων, πολιτιστικών χαρακτηριστικών της υπαίθρου – μύλοι, γεφύρια).

Στα πλαίσια της ως άνω προκήρυξης υποβλήθηκαν συνολικά 45 προτάσεις για έργα δημοσίου ενδιαφέροντος και εντός της προηγούμενης χρήσης ξεκίνησε και η αξιολόγηση των προτάσεων αυτών.

2) Εντός της προηγούμενης χρήσης συνεχίστηκε η υλοποίηση 23 επενδύσεων συνολικού προϋπολογισμού 1.419.225,43 ευρώ, που είχαν ενταχθεί στα πλαίσια του τοπικού προγράμματος LEADER (Άξονας 4) του ΠΑΑ, οι οποίες μετά το κλείσιμο του προγράμματος αυτού στις 31-12-2015 πέρασαν ως συνεχιζόμενες πράξεις (ανειλημμένες υποχρεώσεις) στη νέα προγραμματική περίοδο.

3) Εντός της προηγούμενης χρήσης συνεχίστηκε η υλοποίηση 7 επενδύσεων συνολικού προϋπολογισμού 730.293,58 Ευρώ, που είχαν ενταχθεί στα πλαίσια του τοπικού προγράμματος του Άξονα 3 του ΠΑΑ, οι οποίες μετά το κλείσιμο του προγράμματος αυτού στις 31-12-2015 πέρασαν ως συνεχιζόμενες πράξεις (ανειλημμένες υποχρεώσεις) στη νέα προγραμματική περίοδο.

4) Εντός της προηγούμενης χρήσης συνεχίστηκε η υλοποίηση του έργου με τίτλο «Παροχή υπηρεσιών Κινητών ΚΕΣΠΕΜ», που είχε ανατεθεί στην εταιρεία μετά από διαγωνισμό από το Εθνικό Καποδιστριακό Πανεπιστήμιο Αθηνών. Το έργο είχε ημερομηνία ολοκλήρωσης τη 15η Σεπτεμβρίου 2018, αλλά ενεργοποιήθηκε το δικαίωμα προαίρεσης, που προβλεπόταν στην προκήρυξη του διαγωνισμού και η υλοποίηση του έργου συνεχίστηκε και εντός της τρέχουσας χρήσης, ήτοι έως την 15η Ιουνίου 2019. Το προβλεπόμενο στη σύμβαση ανάθεσης τίμημα για την υλοποίηση του ανωτέρω έργου ανερχόταν μηνιαίως στο ποσόν των 722,50 ευρώ πλέον του αναλογούντος Φ.Π.Α.

5) Εντός της προηγούμενης χρήσης ξεκίνησε η υλοποίηση του έργου «Λειτουργία Κέντρου Πληροφόρησης στο Νομό Ροδόπης του Δικτύου EUROPE DIRECT για την περίοδο 2018-2020» με φορέα υλοποίησης την εταιρεία και χρηματοδότηση από την Ευρωπαϊκή Επιτροπή, το Δήμο Κομοτηνής και την Περιφέρεια Ανατολικής Μακεδονίας και Θράκης. Το ως άνω έργο εντάχθηκε από την Ευρωπαϊκή Επιτροπή προς χρηματοδότηση με την υπ’ αριθμ. ARES(2018)162368/10-1-2018 Συμφωνία Πλαίσιο εταιρικής σχέσης που υπεγράφη μεταξύ της Ευρωπαϊκής Επιτροπής και της ΑΝ. ΡΟ. Α.Ε. και δυνάμει προγραμματικής συμβάσεως που υπεγράφη εν συνεχεία μεταξύ της ΑΝ. ΡΟ. Α.Ε. του Δήμου Κομοτηνής και της Περιφέρειας Ανατολικής Μακεδονίας και Θράκης το έργο συγχρηματοδοτείται από τους Φορείς αυτούς.

6) Εντός της προηγούμενης χρήσης συνεχίστηκε η υλοποίηση του διακρατικού προγράμματος με τίτλο “Rein FORCE SOCIAL Entrepreneurial Spirit through setting up Innovative Support Structures in the cross-border Territory” - SOCIAL FORCES, στα πλαίσια του προγράμματος ΕΥΡΩΠΑΙΚΗ ΕΔΑΦΙΚΗ ΣΥΝΕΡΓΑΣΙΑ « INTERREG ΕΛΛΑΔΑ – ΒΟΥΛΓΑΡΙΑ 2014-2020», με επικεφαλής εταίρο την εταιρεία και λοιπούς εταίρους τους εξής: 1. Επιμελητήριο Δράμας 2. ΕΠΙΜΕΛΗΤΗΡΙΟ ΞΑΝΘΗΣ 3. ΓΝΩΣΗ ΑΝΑΠΤΥΞΙΑΚΗ (μκο) 4. ΠΑΝΕΠΙΣΤΗΜΙΟ ΑΡΙΣΤΟΤΕΛΕΙΟ 5. Reconstruction and Development Union 6. Haskovo Chamber of Commerce and Industry 7. UNIVERSITY OF PLOVDIV 8. MUNICIPALITY OF HASKOVO. Το ως άνω διακρατικό πρόγραμμα έχει εγκριθεί με προϋπολογισμό για την εταιρεία ανερχόμενο στο ποσόν των 97.275,98 €.

7) Εντός της προηγούμενης χρήσης συνεχίστηκε η υλοποίηση του διακρατικού προγράμματος με τίτλο «Policies for Enhancing Access to Health Services in Deprived Areas» -The Healthy Municipality, στα πλαίσια του προγράμματος ΕΥΡΩΠΑΙΚΗ ΕΔΑΦΙΚΗ ΣΥΝΕΡΓΑΣΙΑ « INTERREG ΕΛΛΑΔΑ – ΒΟΥΛΓΑΡΙΑ 2014-2020», με επικεφαλής εταίρο την εταιρεία και λοιπούς εταίρους τους εξής: 1. Αριστοτέλειο Πανεπιστήμιο Θες/νικης 2. Δήμος Αρριανών 3. Δήμος Ιάσμου 4. Transcoop – MKO 5. Regional Health Inspectorate BG 6. Association of Rhodope Municipalities BG 7. Municipality of Krumovgrad BG 8. Municipality of Momchilgrad BG. Το ως άνω διακρατικό πρόγραμμα έχει εγκριθεί με προϋπολογισμό για την εταιρεία ανερχόμενο στο ποσόν των 107.318,40 €.

**Δραστηριότητες στον τομέα της έρευνας και ανάπτυξης**

Δεν υπήρχαν κατά τη διάρκεια της χρήσης.

**Διαχείριση κινδύνων**

α. Κίνδυνος μεταβολής συναλλαγματικών τιμών

Δεν υφίσταται τέτοιος κίνδυνος λόγω του γεγονότος ότι οι συναλλαγές πραγματοποιούνται κυρίως σε ευρώ.

β. Πιστωτικός κίνδυνος

Πιστωτικός κίνδυνος είναι ο κίνδυνος της μη έγκαιρης ή της αδυναμίας είσπραξης απαιτήσεων. Η Εταιρεία δεν έχει σημαντικές συγκεντρώσεις πιστωτικού κινδύνου καθώς οι απαιτήσεις από συνδρομές προέρχονται κυρίως από φορείς του δημοσίου. Ο πιστωτικός κίνδυνος των συνδρομών αξιολογείται από τη Διοίκηση, η οποία με βάση τη σχετική νομοθεσία διενεργεί τις κατάλληλες ενέργειες για την είσπραξή τους

γ. Κίνδυνος ρευστότητας

Ως κίνδυνος ρευστότητας ορίζεται το ενδεχόμενο αδυναμίας της Εταιρείας να αποπληρώσει πλήρως ή εγκαίρως τις τρέχουσες και μελλοντικές υποχρεώσεις του. Σύμφωνα και με το δείκτη κάλυψης των βραχυπροθέσμων υποχρεώσεων από το κυκλοφορούν ενεργητικό, η ρευστότητα της Εταιρείας είναι ικανοποιητική και συνεπώς δεν υπάρχει κανένας κίνδυνος ρευστότητας.

δ. Κίνδυνος επιτοκίων

Η Εταιρεία δεν εκτίθεται σε μεγάλο βαθμό σε τραπεζικό δανεισμό κατά συνέπεια οι ταμειακές ροές της Εταιρείας δεν μπορούν παρά να επηρεασθούν ελάχιστα από το κίνδυνο της μεταβολής των επιτοκίων.

**Πληροφορίες για τα χρηματοοικονομικά μέσα**

Δεν υπάρχουν.

**Υποκαταστήματα Εταιρείας**

Η Εταιρεία διατηρεί ως υποκατάστημα το Συνεδριακό Κέντρο Κομοτηνής.

**Ακολουθούμενες βασικές λογιστικές αρχές**

Οι λογιστικές αρχές και μέθοδοι αναφέρονται με κάθε λεπτομέρεια και σαφήνεια στο προσάρτημα των οικονομικών καταστάσεων

**Σημαντικά γεγονότα που συνέβησαν από τη λήξη της χρήσης μέχρι την ημερομηνία υποβολής της παρούσας** **έκθεσης.**

Μέχρι την ημερομηνία υποβολής της Έκθεσης αυτής δεν έχει συμβεί κανένα γεγονός, που θα μπορούσε να επηρεάσει σημαντικά την οικονομική θέση και την πορεία της Εταιρείας.

Κύριοι Μέτοχοι, με βάση και όσα προαναφέρθηκαν και πιστεύοντας ότι η νέα χρήση θα είναι αποδοτικότερη σας καλώ να εγκρίνετε τις οικονομικές καταστάσεις της χρήσεως 2018.

Κομοτηνή 29-7-2019

|  |  |  |  |  |
| --- | --- | --- | --- | --- |
| Ο ΠΡΟΕΔΡΟΣ ΤΟΥ ΔΣ |  | Ο ΑΝΤΙΠΡΟΕΔΡΟΣ |  | Ο ΠΡΟΙΣΤΑΜΕΝΟΣ ΤΟΥ ΛΟΓΙΣΤΗΡΙΟΥ |
|  |  |  |  |  |
| ΜΕΤΙΟΣ ΧΡΗΣΤΟΣΑ.Δ.Τ. ΑN 401999 |  | ΜΕΜΕΤ ΧΑΛΗΤΑ.Δ.Τ. ΑΙ 385800 |  | ΠΟΙΜΕΝΙΔΗΣ ΗΛΙΑΣΑΡ. ΑΔΕΙΑΣ Α' ΤΑΞΗΣ 48283 |

**Έκθεση Ανεξάρτητου Ορκωτού Ελεγκτή Λογιστή**

**Προς τους Μετόχους της Εταιρείας «ΑΝΑΠΤΥΞΙΑΚΗ ΡΟΔΟΠΗΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.»**

**Έκθεση Ελέγχου επί των Χρηματοοικονομικών Καταστάσεων**

**Γνώμη με επιφύλαξη**

Έχουμε ελέγξει τις συνημμένες χρηματοοικονομικές καταστάσεις της εταιρείας «ΑΝΑΠΤΥΞΙΑΚΗ ΡΟΔΟΠΗΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.», οι οποίες αποτελούνται από τον ισολογισμό της 31ης Δεκεμβρίου 2018, την κατάσταση αποτελεσμάτων της χρήσεως 01 Ιανουαρίου – 31 Δεκεμβρίου 2018, καθώς και το σχετικό προσάρτημα.

Κατά τη γνώμη μας, εκτός από τις επιπτώσεις του θέματος που μνημονεύεται στην παράγραφο της έκθεσής μας «Βάση για Γνώμη με Επιφύλαξη», οι συνημμένες χρηματοοικονομικές καταστάσεις παρουσιάζουν εύλογα, από κάθε ουσιώδη άποψη, την οικονομική θέση της εταιρείας «ΑΝΑΠΤΥΞΙΑΚΗ ΡΟΔΟΠΗΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.» κατά την 31η Δεκεμβρίου 2018, τη χρηματοοικονομική της επίδοση για τη χρήση που έληξε την ημερομηνία αυτή, σύμφωνα με τις διατάξεις του Ν.4308/2014 όπως ισχύει.

**Βάση για Γνώμη με Επιφύλαξη**

Από τον έλεγχο μας προέκυψε τo εξής:

Η Εταιρεία δεν έχει εξετασθεί από τις Φορολογικές Αρχές από την ίδρυσή της έως την χρήση που έληξε στις 31.12.2018, με συνέπεια να υπάρχει το ενδεχόμενο επιβολής πρόσθετων φόρων και προσαυξήσεων κατά το χρόνο που θα εξετασθεί και θα οριστικοποιηθεί. Η Εταιρεία δεν έχει προβεί σε εκτίμηση πρόσθετων φόρων και προσαυξήσεων που πιθανόν να καταλογισθούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για το σκοπό αυτό.

Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου (ΔΠΕ) όπως αυτά έχουν ενσωματωθεί στην Ελληνική Νομοθεσία. Οι ευθύνες μας, σύμφωνα με τα πρότυπα αυτά περιγράφονται περαιτέρω στην παράγραφο της έκθεσής μας «Ευθύνες Ελεγκτή για τον Έλεγχο των χρηματοοικονομικών Καταστάσεων». Είμαστε ανεξάρτητοι από την Εταιρεία σύμφωνα με τον Κώδικα Δεοντολογίας για Επαγγελματίες Ελεγκτές του Συμβουλίου Διεθνών Προτύπων Δεοντολογίας Ελεγκτών, όπως αυτός έχει ενσωματωθεί στην Ελληνική Νομοθεσία και τις απαιτήσεις δεοντολογίας που σχετίζονται με τον έλεγχο των χρηματοοικονομικών καταστάσεων στην Ελλάδα και έχουμε εκπληρώσει τις δεοντολογικές μας υποχρεώσεις σύμφωνα με τις απαιτήσεις της ισχύουσας νομοθεσίας και του προαναφερόμενου Κώδικα Δεοντολογίας. Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα να παρέχουν βάση για γνώμη με επιφύλαξη.

**Άλλες Πληροφορίες**

Η Διοίκηση είναι υπεύθυνη για τις άλλες πληροφορίες. Οι άλλες πληροφορίες περιλαμβάνονται στην Έκθεση Διαχείρισης του Διοικητικού Συμβουλίου, για την οποία γίνεται σχετική αναφορά στην «Έκθεση επί Άλλων Νομικών και Κανονιστικών Απαιτήσεων», αλλά δεν περιλαμβάνουν τις χρηματοοικονομικές καταστάσεις και την έκθεση ελέγχου επί αυτών.

Η γνώμη μας επί των χρηματοοικονομικών καταστάσεων δεν καλύπτει τις άλλες πληροφορίες και δεν εκφράζουμε με τη γνώμη αυτή οποιασδήποτε μορφής συμπέρασμα διασφάλισης επί αυτών.

Σε σχέση με τον έλεγχό μας επί των χρηματοοικονομικών καταστάσεων, η ευθύνη μας είναι να αναγνώσουμε τις άλλες πληροφορίες και, με τον τρόπο αυτό, να εξετάσουμε εάν οι άλλες πληροφορίες είναι ουσιωδώς ασυνεπείς με τις χρηματοοικονομικές καταστάσεις ή τις γνώσεις που αποκτήσαμε κατά τον έλεγχο ή αλλιώς φαίνεται να είναι ουσιωδώς εσφαλμένες. Εάν, με βάση τις εργασίες που έχουμε εκτελέσει, καταλήξουμε στο συμπέρασμα ότι υπάρχει ουσιώδες σφάλμα σε αυτές τις άλλες πληροφορίες, είμαστε υποχρεωμένοι να αναφέρουμε το γεγονός αυτό. Δεν έχουμε τίποτα να αναφέρουμε σχετικά με το θέμα αυτό.

**Ευθύνες της Διοίκησης επί των Χρηματοοικονομικών Καταστάσεων**

Η Διοίκηση έχει την ευθύνη για την κατάρτιση και εύλογη παρουσίαση αυτών των χρηματοοικονομικών καταστάσεων σύμφωνα με τις διατάξεις του Ν.4308/2014 όπως ισχύει, όπως και για εκείνες τις δικλίδες εσωτερικού ελέγχου που η Διοίκηση καθορίζει ως απαραίτητες, ώστε να καθίσταται δυνατή η κατάρτιση χρηματοοικονομικών καταστάσεων απαλλαγμένων από ουσιώδες σφάλμα, που οφείλεται είτε σε απάτη είτε σε λάθος.

Κατά την κατάρτιση των χρηματοοικονομικών καταστάσεων, η Διοίκηση είναι υπεύθυνη για την αξιολόγηση της ικανότητας της Εταιρείας να συνεχίσει τη δραστηριότητά της, γνωστοποιώντας όπου συντρέχει τέτοια περίπτωση, τα θέματα που σχετίζονται με τη συνεχιζόμενη δραστηριότητα και τη χρήση της λογιστικής αρχής της συνεχιζόμενης δραστηριότητας, εκτός και εάν η Διοίκηση είτε προτίθεται να ρευστοποιήσει την Εταιρεία ή να διακόψει τη δραστηριότητά της ή δεν έχει άλλη ρεαλιστική εναλλακτική επιλογή από το να προβεί σ ’αυτές τις ενέργειες.

**Ευθύνες Ελεγκτή για τον Έλεγχο των Χρηματοοικονομικών Καταστάσεων**

Οι στόχοι μας είναι να αποκτήσουμε εύλογη διασφάλιση για το κατά πόσο οι χρηματοοικονομικές καταστάσεις, στο σύνολο τους, είναι απαλλαγμένες από ουσιώδες σφάλμα, που οφείλεται είτε σε απάτη είτε σε λάθος και να εκδώσουμε έκθεση ελεγκτή, η οποία περιλαμβάνει τη γνώμη μας. Η εύλογη διασφάλιση συνιστά διασφάλιση υψηλού επιπέδου, αλλά δεν είναι εγγύηση ότι ο έλεγχος που διενεργείται σύμφωνα με τα ΔΠΕ, όπως αυτά έχουν ενσωματωθεί στην Ελληνική Νομοθεσία, θα εντοπίζει πάντα ένα ουσιώδες σφάλμα, όταν αυτό υπάρχει. Σφάλματα δύναται να προκύψουν από απάτη ή από λάθος και θεωρούνται ουσιώδη όταν, μεμονωμένα ή αθροιστικά, θα μπορούσε εύλογα να αναμένεται ότι θα επηρέαζαν τις οικονομικές αποφάσεις των χρηστών, που λαμβάνονται με βάση αυτές τις χρηματοοικονομικές καταστάσεις.

Ως καθήκον του ελέγχου, σύμφωνα με τα ΔΠΕ όπως αυτά έχουν ενσωματωθεί στην Ελληνική Νομοθεσία, ασκούμε επαγγελματική κρίση και διατηρούμε επαγγελματικό σκεπτικισμό καθ’ όλη τη διάρκεια του ελέγχου. Επίσης:

• Εντοπίζουμε και αξιολογούμε τους κινδύνους ουσιώδους σφάλματος στις χρηματοοικονομικές καταστάσεις, που οφείλεται είτε σε απάτη είτε σε λάθος, σχεδιάζοντας και διενεργώντας ελεγκτικές διαδικασίες που ανταποκρίνονται στους κινδύνους αυτούς και αποκτούμε ελεγκτικά τεκμήρια που είναι επαρκή και κατάλληλα για να παρέχουν βάση για την γνώμη μας. Ο κίνδυνος μη εντοπισμού ουσιώδους σφάλματος που οφείλεται σε απάτη είναι υψηλότερος από αυτόν που οφείλεται σε λάθος, καθώς η απάτη μπορεί να εμπεριέχει συμπαιγνία, πλαστογραφία, εσκεμμένες παραλείψεις, ψευδείς διαβεβαιώσεις ή παράκαμψη των δικλίδων εσωτερικού ελέγχου.

• Κατανοούμε τις δικλίδες εσωτερικού ελέγχου που σχετίζονται με τον έλεγχο, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την διατύπωση γνώμης επί της αποτελεσματικότητας των δικλίδων εσωτερικού ελέγχου της Εταιρείας .

• Αξιολογούμε την καταλληλότητα των λογιστικών αρχών και μεθόδων που χρησιμοποιήθηκαν και το εύλογο των λογιστικών εκτιμήσεων και των σχετικών γνωστοποιήσεων που έγιναν από τη Διοίκηση.

• Αποφαινόμαστε για την καταλληλότητα της χρήσης από τη Διοίκηση της λογιστικής αρχής της συνεχιζόμενης δραστηριότητας και με βάση τα ελεγκτικά τεκμήρια που αποκτήθηκαν για το εάν υπάρχει ουσιώδης αβεβαιότητα σχετικά με γεγονότα ή συνθήκες που μπορεί να υποδηλώνουν ουσιώδη αβεβαιότητα ως προς την ικανότητα της Εταιρείας να συνεχίσει τη δραστηριότητά της. Εάν συμπεράνουμε ότι υφίσταται ουσιώδης αβεβαιότητα, είμαστε υποχρεωμένοι στην έκθεση ελεγκτή να επιστήσουμε την προσοχή στις σχετικές γνωστοποιήσεις των χρηματοοικονομικών καταστάσεων ή εάν αυτές οι γνωστοποιήσεις είναι ανεπαρκείς να διαφοροποιήσουμε τη γνώμη μας. Τα συμπεράσματά μας βασίζονται σε ελεγκτικά τεκμήρια που αποκτώνται μέχρι την ημερομηνία της έκθεσης ελεγκτή. Ωστόσο, μελλοντικά γεγονότα ή συνθήκες ενδέχεται να έχουν ως αποτέλεσμα η Εταιρεία να παύσει να λειτουργεί ως συνεχιζόμενη δραστηριότητα.

• Αξιολογούμε τη συνολική παρουσίαση, τη δομή και το περιεχόμενο των χρηματοοικονομικών καταστάσεων, συμπεριλαμβανομένων των γνωστοποιήσεων, καθώς και το κατά πόσο οι χρηματοοικονομικές καταστάσεις απεικονίζουν τις υποκείμενες συναλλαγές και τα γεγονότα με τρόπο που επιτυγχάνεται η εύλογη παρουσίαση.

Μεταξύ άλλων θεμάτων, κοινοποιούμε στη Διοίκηση, το σχεδιαζόμενο εύρος και το χρονοδιάγραμμα του ελέγχου, καθώς και σημαντικά ευρήματα του ελέγχου, συμπεριλαμβανομένων όποιων σημαντικών ελλείψεων στις δικλίδες εσωτερικού ελέγχου εντοπίζουμε κατά τη διάρκεια του ελέγχου μας.

**Έκθεση επί Άλλων Νομικών και Κανονιστικών Απαιτήσεων**

Λαμβάνοντας υπόψη ότι η Διοίκηση έχει την ευθύνη για την κατάρτιση της Έκθεσης Διαχείρισης του Διοικητικού Συμβουλίου, κατ’ εφαρμογή των διατάξεων της παραγράφου 5 του άρθρου 2 (μέρος Β) του Ν. 4336/2015, σημειώνουμε ότι:

α) Κατά τη γνώμη μας η Έκθεση Διαχείρισης του Διοικητικού Συμβουλίου έχει καταρτισθεί σύμφωνα με τις ισχύουσες νομικές απαιτήσεις του άρθρου 43α του Κωδ. Ν. 2190/1920 και το περιεχόμενο αυτής αντιστοιχεί με τις συνημμένες χρηματοοικονομικές καταστάσεις της χρήσης που έληξε την 31η Δεκεμβρίου 2018.

β) Με βάση τη γνώση που αποκτήσαμε κατά το έλεγχό μας, για την Εταιρεία «ΑΝΑΠΤΥΞΙΑΚΗ ΡΟΔΟΠΗΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.» και το περιβάλλον της, δεν έχουμε εντοπίσει ουσιώδεις ανακρίβειες στην Έκθεση Διαχείρισης του Διοικητικού της Συμβουλίου.

γ) Κατά την 31η Δεκεμβρίου 2018 το σύνολο της καθαρής θέσης της Εταιρείας έχει γίνει κατώτερο από το ½ του μετοχικού της κεφαλαίου με συνέπεια να συντρέχουν οι προϋποθέσεις εφαρμογής του άρθρου 47 του ΚΝ 2190/1920 και του άρθρου 119 παράγραφος 4 του Ν.4848/2018 που επιβάλουν τη σύγκληση της Γενικής Συνέλευσης με σκοπό τη λήψη μέτρων για την περαιτέρω βελτίωση της καθαρής θέσης και των χρηματοοικονομικών δεικτών της.

|  |  |
| --- | --- |
| **KSi Greece** Ιδιωτική Κεφαλαιουχική Εταιρεία Ορκωτών Ελεγκτών & Συμβούλων ΕπιχειρήσεωνΛεωφ. Κηφισίας 62 & Πρεμετής151 25 ΜαρούσιΦράγκων 6-8546 26 Θεσσαλονίκη ΑΜ ΣΟΕΛ 171 | Θεσσαλονίκη, 30 Ιουνίου 2019Ο Ορκωτός Ελεγκτής Λογιστής |
| Γεώργιος Ν. ΝίκουΑΜ ΣΟΕΛ 21841 |

# ΙΣΟΛΟΓΙΣΜΟΣ ΤΗΣ 31/12/2018





# ΚΑΤΑΣΤΑΣΗ ΑΠΟΤΕΛΕΣΜΑΤΩΝ κατά ΕΙΔΟΣ



# Προσάρτημα (σημειώσεις) επί των χρηματοοικονομικών καταστάσεων της 31ης Δεκεμβρίου 2018

# ﻿Πληροφορίες σχετικές με την Εταιρεία (Άρθρο 29, παρ. 3)

α) Επωνυμία: ΑΝΑΠΤΥΞΙΑΚΗ ΡΟΔΟΠΗΣ ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. (εφεξής «η Εταιρεία»)

β) Νομικός τύπος: Ανώνυμη Εταιρεία ΟΤΑ.

γ) Περίοδος αναφοράς: 1.1.2018 - 31.12.2018

δ) Διεύθυνση της έδρας: Νικολάου Πλαστήρα 2α, Κομοτηνή.

ε) Α.Μ.Α.Ε.: 26385/67/Β/92/005

 ΓΕ.ΜΗ: 053676611000

στ) Κατά την 31η Δεκεμβρίου 2018 το σύνολο της καθαρής θέσης της Εταιρείας έχει γίνει κατώτερο από το ½ του μετοχικού της κεφαλαίου με συνέπεια να συντρέχουν οι προϋποθέσεις εφαρμογής του άρθρου 47 του ΚΝ 2190/19290 που επιβάλουν τη σύγκληση της Γενικής Συνέλευσης με σκοπό τη λήψη μέτρων για την περαιτέρω βελτίωση της καθαρής θέσης και των χρηματοοικονομικών δεικτών της. Ωστόσο, η Διοίκηση εκτιμά ότι η παραδοχή της συνεχιζόμενης δραστηριότητας είναι ενδεδειγμένη για την κατάρτιση των χρηματοοικονομικών καταστάσεων λόγω της σημαντικής βελτίωση των χρηματοοικονομικών δεικτών στη χρήση 2018 και λόγω του σημαντικού ύψους των ταμειακών διαθεσίμων κατά την 31η Δεκεμβρίου 2018.

ζ) Η Εταιρεία ανήκει στην κατηγορία πολύ μικρή οντότητα.

η) Η Διοίκηση δηλώνει ότι οι χρηματοοικονομικές καταστάσεις έχουν καταρτιστεί σε πλήρη συμφωνία με τον παρόντα νόμο.

θ) Τα ποσά των χρηματοοικονομικών καταστάσεων εκφράζονται σε ευρώ, που αποτελεί το λειτουργικό νόμισμα της Εταιρείας.

ι) Τα ποσά δεν έχουν στρογγυλοποιηθεί εκτός αν αναφέρεται διαφορετικά.

# Χρηματοοικονομικές δεσμεύσεις, εγγυήσεις, και ενδεχόμενες υποχρεώσεις που δεν εμφανίζονται στον ισολογισμό (Άρθρο 29, παρ. 16)

**α) Χρηματοοικονομικές δεσμεύσεις**

Δεν συντρέχει τέτοια περίπτωση.

**β) Εγγυήσεις**

Δεν συντρέχει τέτοια περίπτωση.

**γ) Ενδεχόμενες υποχρεώσεις**

Η Εταιρεία δεν έχει εξετασθεί από τις Φορολογικές Αρχές από την χρήση 2010 έως την χρήση που λήγει στις 31.12.2018, με συνέπεια να υπάρχει το ενδεχόμενο επιβολής πρόσθετων φόρων και προσαυξήσεων κατά το χρόνο που θα εξετασθεί και θα οριστικοποιηθεί. Η Εταιρεία δεν έχει προβεί σε εκτίμηση πρόσθετων φόρων και προσαυξήσεων που πιθανόν να καταλογισθούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για το σκοπό αυτό.

Δεν εκκρεμούν δικαστικές υποθέσεις κατά της Εταιρείας.

# Προκαταβολές και πιστώσεις σε μέλη διοικητικών, διαχειριστικών και εποπτικών οργάνων (Άρθρο 29, παρ. 25)

Δεν συντρέχει τέτοια περίπτωση.

﻿

# Μεταγενέστερα γεγονότα

Δεν συντρέχει τέτοια περίπτωση.

# Λοιπά θέματα

Α. Με το από 23/3/2017 Πρακτικό Διοικητικού Συμβουλίου, πιστοποιήθηκε η μερική καταβολή της αύξησης του Μετοχικού Κεφαλαίου ύψους € 95.448. Η αύξηση είχε αποφασιστεί από την Γενική Συνέλευση της εταιρείας η οποία συγκλήθηκε στις 23 Σεπτεμβρίου 2016. Επιπλέον, στις 4 Σεπτεμβρίου 2018 αποφασίστηκε νέα αύξηση μετοχικού κεφαλαίου ύψους € 40.000 η οποία δεν έχει ολοκληρωθεί έως και την ημερομηνία των οικονομικών καταστάσεων.

Β. Στα κονδύλια του Ενεργητικού «Λοιπές απαιτήσεις» και Παθητικού «Λοιπές υποχρεώσεις» περιλαμβάνονται υπόλοιπα ύψους 9.900.923 € και 10.131.305 € αντίστοιχα, τα οποία αφορούν συμβατικά προγράμματα και κυρίως το πρόγραμμα Τοπική Ανάπτυξη με Πρωτοβουλία Τοπικών Κοινοτήτων CLLD/LEADER προγραμματικής περιόδου 2014-2020.

Κομοτηνή, 30 Ιουλίου 2019

|  |  |  |  |  |
| --- | --- | --- | --- | --- |
| Ο ΠΡΟΕΔΡΟΣ ΤΟΥ ΔΣ |  | Ο ΑΝΤΙΠΡΟΕΔΡΟΣ |  | Ο ΠΡΟΙΣΤΑΜΕΝΟΣ ΤΟΥ ΛΟΓΙΣΤΗΡΙΟΥ |
|  |  |  |  |  |
| ΜΕΤΙΟΣ ΧΡΗΣΤΟΣΑ.Δ.Τ. ΑN 401999 |  | ΜΕΜΕΤ ΧΑΛΗΤΑ.Δ.Τ. ΑΙ 385800 |  | ΠΟΙΜΕΝΙΔΗΣ ΗΛΙΑΣΑΡ. ΑΔΕΙΑΣ Α' ΤΑΞΗΣ 48283 |